23.3.2023 г.
BG
Официален вестник на Европейския съюз
C 107/23
(132) При това балансиране Комисията ще обърне специално внимание на член 3 от Регламент (ЕС) 2020/852, включително на принципа за ненанасяне на значителни вреди, или на други сравними методологии, като например екосистемния подход, прилаган към управлението на морския риболов в съответствие с член 2, параграф 3 от Регламент (ЕС) No 1380/2013.
ОПОР се състои от законодателни актове, с които се установява цялостна рамка за управление на рибарството, която изисква намиране на баланс между екологичните, социалните и икономическите критерии за устойчивост.
(133) Освен това Комисията може също така да вземе предвид, когато е уместно, дали предложената помощ води до други положителни или отрицателни ефекти.
Когато тези други положителни ефекти отразяват целите, заложени в политиките на Съюза, като Европейския зелен пакт, включително устойчива синя икономика (49), стратегията „От фермата до трапезата“ (50), Плана за действие за кръговата икономика (51), Стратегията за биологичното разнообразие (52), Плана за действие на ЕС: „Към нулево замърсяване на въздуха, водата и почвата“ (53), Стратегията за адаптация към изменението на климата (54), енергийната ефективност (55) и инициативата относно съобщението „Изграждане на цифровото бъдеще на Европа“ (56), тогава може да се предположи, че предложената помощ, съобразена с тези политики на Съюза, ще има такива по-широки положителни ефекти.
(134) За разлика от това, помощ, която допринася за увеличаване на риболовния капацитет или води до прекомерен улов или изместване на риболовното усилие, което би могло да доведе до такъв прекомерен улов (вж. точка (4) от насоките), вероятно ще подкопае целите на ОПОР.
Като се има предвид правният и икономически контекст на сектора на рибарството, където предприятията се конкурират за ограничени ресурси, е малко вероятно мерки с такива последици, които по принцип се смятат за вредни, да доведат до положителен резултат от балансирането.
(135) С изключение на помощта, изрично предвидена в настоящите насоки, е малко вероятно сравнителният тест да бъде положителен по отношение на следните видове мерки за помощ, които по принцип се смятат за вредни: а) които увеличават риболовния капацитет на риболовен кораб; б) за придобиване на оборудване, което увеличава способността на даден риболовен кораб да намира риба; в) за строителството, придобиването или вноса на риболовни кораби; (49) В член 2, точка (15) от Регламент (ЕС) 2021/1139 „устойчива синя икономика“ се определя като „всички секторни и междусекторни стопански дейности в рамките на вътрешния пазар, които са свързани с океаните, моретата, крайбрежните региони и вътрешните водоеми, обхващащи най-отдалечените и островните региони на Съюза и държавите без излаз на море, включително нововъзникващите сектори и непазарните стоки и услуги, насочени към осигуряване на екологична, социална и икономическа устойчивост в дългосрочен план и които са в съответствие с ЦУР, по-специално цел No 14, и със законодателството на Съюза в областта на околната среда“.
Вж. също Съобщение на Комисията до Европейския парламент, Съвета, Европейския икономически и социален комитет и Комитета на регионите: „Нов подход за устойчива синя икономика в ЕС — Трансформиране на синята икономика на ЕС за устойчиво бъдеще“ (COM/2021/240 final).
(50) Съобщение на Комисията до Европейския парламент, Съвета, Европейския икономически и социален комитет и Комитета на регионите: Стратегия „От фермата до трапезата“ за справедлива, здравословна и екологосъобразна продоволствена система (COM/2020/381 final).
(51) Съобщение на Комисията до Европейския парламент, Съвета, Европейския икономически и социален комитет и Комитета на регионите: Нов план за действие относно кръговата икономика: „За по-чиста и по-конкурентоспособна Европа“ (COM/2020/98 final).
(52) Съобщение на Комисията до Европейския парламент, Съвета, Европейския икономически и социален комитет и Комитета на регионите: „Стратегия на ЕС за биологичното разнообразие за 2030 г.
Да осигурим полагащото се място на природата в нашия живот“ (COM (2020) 380 final).
(53) Съобщение на Комисията до Европейския парламент, Съвета, Европейския икономически и социален комитет и Комитета на регионите: „Път към здравословна планета за всички — План за действие на ЕС: „Към нулево замърсяване на въздуха, водата и почвата“ (COM/2021/400 final).
(54) Съобщение на Комисията до Европейския парламент, Съвета, Европейския икономически и социален комитет и Комитета на регионите: „Стратегия на ЕС за адаптация към изменението на климата“ (COM/2013/0216 final).
(55) По-специално по отношение на първия принцип за енергийна ефективност, установен в член 1, параграф 1 от Директива 2012/27/ЕС, изменена с Директива (ЕС) 2018/2002 на Европейския парламент и на Съвета от 11 декември 2018 г. за изменение на Директива 2012/27/ЕС относно енергийната ефективност (ОВ L 328, 21.12.2018 г., стр. 210).
(56) Съобщение на Комисията до Европейския парламент, Съвета, Европейския икономически и социален комитет и Комитета на регионите „Изграждане на цифровото бъдеще на Европа“ (COM/2020/67 final).